2-3-1

3. การประกอบธุรกิจของบริษัท บริษัทย่อยและบริษัทร่วม

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยมีบริษัทเป็นผู้ถือหุ้นในอัตราร้อยละ 100.00 มีทุนจดทะเบียนและทุนที่ชำระแล้ว 1,303 ล้านบาท
วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท Apizaco จำกัด บริษัท Hasfield
Holdings จำกัด และ บริษัท ไทยรุ่งเรือง-เคอรี่ ดีเวล-ลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒน-ธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้าน-เหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 13,195,055 หุ้น
หรือคิดเป็นร้อยละ 0.59 ของจำนวนหุ้นที่ออกจำหน่ายแล้ว ในระหว่างปี 2547 Apizaco
ได้ขายหุ้น SA ออกไปจำนวน 1,390,000 หุ้น และมีกำไรจากการขายหุ้นจำนวนนี้คิดเป็นเงิน
2.39 ล้านเหรียญฮ่องกง ณ วันที่ 31 ธันวาคม 2547 Apizaco ถือหุ้น SA จำนวน 11,805,055
หุ้น

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญ-สหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ คือ

  2.2.1 ถือหุ้นในบริษัท Traders Yangon จำกัด ในอัตราร้อยละ 23.53
  ซึ่งประกอบกิจการโรงแรม Traders ซึ่งเป็นโรงแรมสากลระดับ 4 ดาว
  ในเมืองย่างกุ้งประเทศเมียนมาร์ เพื่อให้เช่าที่พักอาศัย จำหน่ายอาหารและเครื่องดื่ม
  และบริการอื่นๆอันเกี่ยวกับธุรกิจโรงแรม ซึ่งได้เปิดดำเนินการแล้วเมื่อเดือนพฤศจิกายน 2539

  2.2.2 ถือหุ้นในบริษัท Shangri-La Yangon จำกัด ในอัตราร้อยละ 22.22
  ซึ่งเป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเมนท์ให้เช่า
  (รายละเอียดโครงการปรากฏตามเอกสารแนบ)
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

  2.2.3 ถือหุ้นในบริษัท Traders Square จำกัด ในอัตราร้อยละ 23.56
  ซึ่งเป็นบริษัทที่ทำโครงการก่อสร้างอาคารพาณิชย์สมบูรณ์แบบ
  (รายละเอียดโครงการปรากฏตามเอกสารแนบ)
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

2-3-2

บริษัท Shangri-La Yangon จำกัด

+----------------+---+-------------------------+------------------------+
| 1. โครงการ     | : | แบ่งเป็น 2 ส่วน คือ         | 2. ส่วนที่เป็นโรงแรม       |
|                |   |                         |                        |
|                |   | 1. ส่วนที่เป็นอพาร์ตเมนท     | เป็นโรงแรมสากลระดับ 5    |
|                |   | ์ให้เช่า                   | ดาว                    |
|                |   |                         |                        |
|                |   | แบ่งเป็น 2 อาคาร          | ประกอบด้วยห้องพักประมาณ   |
|                |   | แต่ละอาคารสูง 21 ชั้น       | 700 ห้อง                |
|                |   | ประกอบด้วยห้องพักอาคารละ   |                        |
|                |   | 120 ยูนิต รวมทั้งหมด 240    |                        |
|                |   | ยูนิต                     |                        |
+----------------+---+-------------------------+------------------------+

2. ทำเลที่ตั้ง : ทั้งสองโครงการตั้งอยู่บนที่ดินเนื้อที่ประมาณ 37.5 ไร่ ระหว่างถนน Upper
Pansoedan และถนน Kan Yeik Tha (ตรงข้ามทะเลสาบ Kandawgyi) เมืองย่างกุ้ง
ประเทศเมียนมาร์

+---------------+---+-------------------------+-------------------------+
| 3.            | : | การก่อสร้างอาคารทั้ง 2      |   การก่อสร               |
| ร             |   | อาคาร                   | ้างถูกเลื่อนไปจนกว่าภาวะเศรษ |
| ะยะเวลาก่อสร้าง | : | เฉพาะส่วนที่เป็น            | ฐกิจในประเทศเมียนมาร์จะดีขึ้น |
|               |   | งานโครงสร้างเสร็จสมบูรณ์แล้ว |                         |
| 4.            | : | เหลือแต่งานตกแต่ง          |   ยังไม่ได้กำหน            |
| วันเปิดดำเนินการ |   | ภายในและพื้นที่ใช้สอยส่วนกลาง | ดเนื่องจากยังไม่ได้เริ่มก่อสร้าง |
|               |   | ซึ่งขณะนี้ได้หยุดดำเนินการ     |                         |
| 5.            |   | ตกแต่งไว้ชั่วคราวจนกว่าภาวะเ |   ประมาณ 140            |
| ต้น            |   | ศรษฐกิจในประเทศเมียนมาร์จะ |   ล้านเหรียญสหรัฐ          |
| ทุนโครงการทั้งสิ้น |   | ดีขึ้น                     |                         |
|               |   |                         |   (คิดเป็นเงินบาท ประมาณ   |
|               |   | ยังไม่ได้กำหนด             |   5,320 ล้านบาท)         |
|               |   |                         |                         |
|               |   | ประมาณ 54.2             |                         |
|               |   | ล้านเหรียญสหรัฐ            |                         |
|               |   |                         |                         |
|               |   | (คิดเป็นเงินบาท ประมาณ     |                         |
|               |   | 2,060 ล้านบาท)           |                         |
+---------------+---+-------------------------+-------------------------+

อัตราส่วนเงินกู้ต่อเงินลงทุนเท่ากับ 60 ต่อ 40

+---------------+---+-------------------------+-------------------------+
| 6.            | : | 4.82 ล้านเหรียญสหรัฐ       |   12.44 ล้านเหรียญสหรัฐ    |
| เงินลงท        |   |                         |                         |
| ุนในส่วนของบริษัท |   | (คิดเป็นเงินบาท ประมาณ 183 |   (คิดเป็นเงินบาท ประมาณ   |
| แชงกรี-ลา      |   | ล้านบาท)                 |   473 ล้านบาท)           |
| โฮเต็ล จำกัด    |   |                         |                         |
| (มหาชน)       |   |                         |                         |
|               |   |                         |                         |
| อัตราร้อยละ     |   |                         |                         |
| 22.22         |   |                         |                         |
+---------------+---+-------------------------+-------------------------+

7. ระยะเวลาเช่าที่ดิน : 50 ปี เริ่มตั้งแต่วันที่เปิดโรงแรมแชงกรี-ลา ย่างกุ้ง อย่างเป็นทางการ

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทฯเอง
เนื่องจากบริษัทฯมีเงินสดเหลืออยู่ในรูปเงินฝากกับสถาบันการเงิน

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-3

บริษัท Traders Square จำกัด

1. โครงการ : ประกอบด้วย

Retail podium 3 ชั้น เนื้อที่ 4,836 ตารางเมตร

Service apartment 16 ชั้น เนื้อที่ 14,621 ตารางเมตร

Office Tower 14 ชั้น เนื้อที่ 17,937 ตารางเมตร

Basement and car park 3 ชั้น จอดรถได้ 448 คัน

รวม 37,394 ต.ร.ม

2.  ทำเลที่ตั้ง : ตั้งอยู่บนที่ดินเนื้อที่ประมาณ 2 ไร่เศษ ระหว่างถนน Sule pagoda

และถนน Annawrahta ใกล้โรงแรม Traders

3. ระยะเวลาก่อสร้าง : การก่อสร้างถูกเลื่อนไปโดยไม่มีกำหนด
จนกว่าภาวะเศรษฐกิจในประเทศเมียนมาร์จะดีขึ้น

4. วันเปิดดำเนินการ : ยังไม่ได้กำหนดเนื่องจากยังไม่ได้เริ่มก่อสร้าง

5. ต้นทุนโครงการทั้งสิ้น : 73 ล้านเหรียญสหรัฐ (คิดเป็นเงินบาท ประมาณ 2,774 ล้านบาท)

โดยประมาณ รวมค่าประโยชน์ในการใช้ที่ดิน จำนวน 6.75 ล้านเหรียญสหรัฐ

อัตราส่วนเงินกู้ต่อเงินลงทุน เท่ากับ 60 ต่อ 40

6. เงินลงทุนในส่วนของ : 6.5 ล้านเหรียญสหรัฐ (คิดเป็นเงินประมาณ 247 ล้านบาท)

บริษัท แชงกรี-ลา

โฮเต็ล จำกัด (มหาชน)

อัตราร้อยละ 23.56

7. ระยะเวลาเช่าที่ดิน : 50 ปี นับแต่วันที่เปิดโครงการทั้งหมด

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทเอง ที่ได้จากการดำเนินงาน

10. ผลตอบแทน : เงินปันผลซึ่งคาดว่าจะได้รับในปีที่ 5 หลังจากเปิดดำเนินการ

ที่บริษัทคาดว่าจะได้รับ

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-4

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.82 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ ศูนย์สุขภาพ จัดเลี้ยง
    และประชุมสัมมนา

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-5

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีจำนวนห้องพักทั้งหมด 799 ห้อง (รวมห้องชุดจำนวน 55 ห้องแล้ว)
มีห้องอาหารและบาร์ให้บริการอาหารไทย จีน ญี่ปุ่น อิตาเลียน และนานาชาติรวม 12 แห่ง
มีห้องจัดประชุม สัมมนาและจัดเลี้ยง จำนวน 18 ห้อง รวมถึงห้องแกรนด์บอลรูม
ที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
นอกจากนี้ ยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
และมีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

  ---------------------- ---------------- --------------- ---------------
  ปี                      2547             2546            2545

  อัตราการเข้าพักเฉลี่ย (%)   80.80            57.2            59.8

  อัตราค่าห้องพักเฉลี่ย (บาท)  4,293            4,281           4,152
  ---------------------- ---------------- --------------- ---------------

(2) การตลาดและภาวะการแข่งขัน

(2.1) โดยรวม

อุตสาหกรรมการท่องเที่ยวของประเทศไทยได้กลับฟื้นตัวขึ้นมาหลังจากได้รับผลกระทบจากภัยพิบัติต่างๆที่เกิดขึ้นในช่วงหลายปีที่ผ่านมา
ในปี 2547 มีนักท่องเที่ยวเข้ามาเที่ยวในประเทศไทยรวม 11.5 ล้านคน เพิ่มขึ้นจากปีก่อน 1.4
ล้านคน

จำนวนห้องพักของโรงแรมระดับห้าดาวและระดับสี่ดาวในปี 2547 ไม่มีการเปลี่ยนแปลง ในปี 2548
จะมีโรงแรมเปิดใหม่สองแห่งคือ โรงแรมฮิลตัน มิลเลเนียม (เดิมชื่อโรงแรมโซฟิเทล)
และโรงแรมฮอลิเดย์ อินน์ (เดิมชื่อโรงแรมเดอะเพรซิเดนท์ เลอ เมอริเดียน)
อัตราค่าห้องพักเฉลี่ยของกลุ่มโรงแรมที่เป็นคู่แข่งขันในปีนี้ปรับตัวเพิ่มขึ้นจากปีก่อนร้อยละ 7.6
คือจาก 4,190 บาท เป็น 4,509 บาท

2-3-6

การท่องเที่ยวแห่งประเทศไทย (ททท.) ยังคงพยายามอย่างต่อเนื่องที่จะพัฒนาโครงการใหม่ๆขึ้นมา
และจัดเป็นประจำทุกปี โรงแรมแชงกรี-ลา
กรุงเทพฯได้รับเกียรติเป็นครั้งที่สองในการได้รับเลือกให้เป็นสถานที่จัดงานเทศกาลภาพยนตร์นานาชาติกรุงเทพฯ
2547 (และได้รับเลือกอีกในปี 2548)
ในงานดังกล่าวมีดาราภาพยนตร์จากฮอลลีวู้ดและผู้มีชื่อเสียงและสื่อมวลชนจากที่ต่างๆมาร่วมงานมากมาย
ซึ่งเป็นโอกาสอันดีในการสร้างชื่อเสียงให้แก่โรงแรมให้เป็นที่รู้จักมากขึ้น

การปรับปรุงโรงแรมแชงกรี-ลา กรุงเทพฯ ซึ่งได้ทำติดต่อกันมาเป็นเวลาสามปีได้เสร็จสมบูรณ์แล้ว
ซึ่งประโยชน์ที่โรงแรมได้รับจากการปรับปรุงตกแต่งโรงแรมครั้งใหญ่ คือ
โรงแรมได้เปรียบทางด้านความพร้อมในด้านการจัดประชุมระดับบริษัท
และการประชุมระหว่างประเทศ ทำให้มีรายได้จากธุรกิจในส่วนนี้เพิ่มมากขึ้น

การร่วมมือกันทางการตลาดของกลุ่มโรงแรมที่ตั้งอยู่ริมแม่น้ำเจ้าพระยาทุกโรงแรมได้ช่วยดึงดูดความสนใจของลูกค้าให้มาใช้บริการโรงแรมที่ติดริมแม่น้ำมากขึ้น
การจัดทำโบรชัวร์ “เดอะ ริเวอร์ ออฟ คิงส์” ได้ถูกจัดส่งไปยังผู้จัดงานประชุมสำคัญๆ
ต่างๆทั่วโลก

ห้องอาหารต่างๆของโรงแรมยังคงได้รับการสนับสนุนอย่างดีจากลูกค้าเหมือนเช่นปีก่อน
ห้องอาหารแอนเจลินีซึ่งเป็นห้องอาหารอิตาเลียนได้รับการคัดเลือกให้เป็นห้องอาหารอิตาเลียนที่ดีที่สุดในกรุงทพมหานครเป็นปีที่
7 ติดต่อกัน
ในทำนองเดียวกันเรือฮอไรซันที่ให้บริการอาหารเย็นทั้งสองลำก็มีลูกค้ามาใช้บริการเป็นจำนวน
51,028 รายซึ่งเพิ่มขึ้นจากปีก่อนจำนวน 6,612 ราย

2.  การตลาดและภาวะการแข่งขัน ในกลุ่มโรงแรมคู่แข่ง

- ทางด้านห้องพัก

กลุ่มโรงแรมที่เป็นคู่แข่งของบริษัท ได้แก่ โรงแรมโอเรียนเต็ล มีห้องพัก จำนวน 393 ห้อง
โรงแรมเพ็น-นินซูลา 370 ห้อง โรงแรมรอยัล ออคิด เชอรตัน 740 ห้อง โรงแรมแกรนด์ไฮแอท
387 ห้อง โรงแรมโฟร์ซีซั่น 340 ห้อง และโรงแรมเชอราตันแกรนด์ 429 ห้อง
จะเห็นได้ว่าบรรดาโรงแรมกลุ่มคู่แข่ง โรงแรมแชงกรี-ลา มีห้องพักมากที่สุดคือมี 799 ห้อง
และโรงแรมแชงกรี-ลา เป็นโรงแรมห้าดาวริมแม่น้ำโรงแรมเดียวที่อยู่ติดสถานีรถไฟฟ้า
ดังนั้นจึงได้เปรียบในแง่ทำเลที่ตั้งที่มีวิวทิวทัศน์สวยงามและสามารถเดินทางสะดวกรวดเร็ว
และหลังจากการปรับปรุงโรงแรมแล้ว โรงแรมแชงกรี-ลา จะเป็นโรงแรมที่มีห้องพักใหม่และทันสมัย
สามารถแข่งขันกับคู่แข่งได้

- ทางด้านห้องอาหาร

โรงแรมแชงกรี-ลา จะได้เปรียบโรงแรมกลุ่มคู่แข่งโดยเฉพาะในช่วงอาหารค่ำ เนื่องจากมีสถานที่กว้างขวาง สวยงาม การเดินทางสะดวก บริการดีเยี่ยม และยังได้เปรียบในด้านการให้บริการล่องเรือซึ่งโรงแรมได้จัดเรือฮอไรซันไว้จำนวน 2 ลำ เพื่อสามารถรองรับจำนวนลูกค้าที่เพิ่มขึ้นได้ นอกจากนี้ การปรับปรุงตกแต่งโรงแรมใหม่จะทำให้สามารถดึงดูดลูกค้าให้มาใช้บริการเพิ่มมากขึ้น ในปัจจุบัน ลูกค้าที่มาใช้บริการห้องอาหารของโรงแรมไม่ใช่มีเพียงแต่แขกที่มาพักเท่านั้น แต่ลูกค้าที่เป็นนักธุรกิจในประเทศก็ให้การยอมรับและมาใช้บริการมากขึ้น 

2-3-7

- กลยุทธ์ทางการตลาด

ความสำเร็จของปี 2547
เริ่มขึ้นตั้งแต่ประเทศไทยได้รับเกียรติให้เป็นเจ้าภาพจัดงานประชุมความร่วมมือทางเศรษฐกิจในภูมิภาคเอเชีย-แปซิฟิก
(APEC 2003) และโรงแรมแชงกรี-ลา
ได้รับเกียรติให้เป็นเจ้าภาพจัดงานประชุมสุดยอดเจ้าหน้าที่ผู้บริหารเอเปค (APEC CEO
SUMMIT)ในเดือนตุลาคม 2546 ประเทศไทยและโรงแรมแชงกรี-ลา
กรุงเทพฯได้รับประโยชน์มากมายจากการจัดงานดังกล่าวเนื่องจากมีสื่อมวลชนจากที่ต่างๆมาร่วมงาน

ปัจจัยสำคัญอีกอย่างที่ช่วยให้โรงแรมฟื้นตัวได้เร็วคือ ผู้จัดทัวร์จากต่างประเทศ
ซึ่งเป็นลูกค้ากลุ่มนักธุรกิจ Wholesale โดยตั้งแต่ต้นปี 2547
มีการจองห้องพักเข้ามาเป็นจำนวนมากจากลูกค้าในประเทศอังกฤษ
ซึ่งเป็นกลุ่มลูกค้าที่ดีที่สุดกลุ่มหนึ่งของโรงแรม

โรงแรมได้มุ่งเน้นลูกค้าที่เป็นลูกค้าระดับบน ดังนั้นจึงได้ทุ่มเทความพยายามต่างๆ การตลาด
การขาย ตลอดจนการฝึกอบรมพนักงานเพื่อลูกค้ากลุ่มนี้โดยเฉพาะ กล่าวคือ
เน้นการขายห้องพักพิเศษบนชั้นฮอไรซันและห้องสวีท
ในทำนองเดียวกันโรงแรมได้ใช้ประโยชน์ในการสร้างโอกาสในการขายผ่านสื่อต่างๆทั่วโลก
ซึ่งรวมถึงการขายผ่านทางอินเตอร์เน็ตด้วย

นอกจากนี้ เพื่อเป็นการรักษาฐานลูกค้ารายย่อย
โรงแรมให้พนักงานขายโทรศัพท์หาลูกค้าในตลาดรอง เช่น ประเทศฮ่องกงและประเทศสิงคโปร์
โดยโรงแรมได้แต่งตั้งให้พนักงานชาวจีนเป็นผู้อำนวยการฝ่ายพัฒนาธุรกิจในประเทศจีน
และแต่งตั้งพนักงานชาวสิงคโปร์ให้เป็นผู้อำนวยการฝ่ายพัฒนาธุรกิจในประเทศสิงคโปร์
ซึ่งตลาดในประเทศจีนและสิงคโปร์มีโอกาสเป็นลูกค้ารองหรือลูกค้ารายใหญ่ได้

สิ่งที่เป็นจุดเด่นอย่างหนึ่งของโรงแรมในปี 2547 คือ การเปิดตัวของ “ชี่ เดอะสปา”
ซึ่งเป็นสปาแห่งแรกของกลุ่มแชงกรี-ลา
และสปาของโรงแรมนับได้ว่าเป็นสปาในระดับแนวหน้าของภูมิภาคเอเชีย
สปาแห่งนี้ได้เปิดให้บริการตั้งแต่กลางปี 2547
โดยให้บริการลูกค้าที่มาพักที่โรงแรมเป็นอันดับแรกและลูกค้าในประเทศที่มาใช้บริการโรงแรมอย่างสม่ำเสมอ

การปรับปรุงห้องพักที่อาคารกรุงเทพวิงจำนวนสามชั้นให้เป็นเซอร์วิสอพาร์ทเมนท์นับได้ว่าประสบผลสำเร็จอย่างดี
เนื่องจากตั้งแต่เปิดดำเนินการในเดือนมิถุนายนในปีที่ผ่านมา ได้รับการตอบรับอย่างดีมากจากลูกค้า
โดยเริ่มมีอัตราการเข้าพักเฉลี่ยสูงถึงร้อยละ 80 ตั้งแต่ช่วงปลายปี 2547
ซึ่งสูงกว่าผู้ให้บริการเซอร์วิส อพาร์ทเมนท์ทั่วไปที่ไม่ได้อยู่ในกลุ่มโรงแรม

นอกจากนี้ โรงแรมได้ขึ้นราคาอัตราค่าห้องพักโดยการปรับโครงสร้างราคาในปี 2547
และมีโครงการจะปรับอย่างต่อเนื่องในปี 2548 สำหรับลูกค้ากลุ่มธุรกิจ (Wholesale)
และลูกค้ากลุ่มบริษัท ซึ่งถือเป็นกลยุทธ์ทางการขายที่สำคัญของโรงแรม

2-3-8

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ลูกค้ากลุ่มเป้าหมายยังคงเป็นลูกค้าด้านการจัดประชุมสัมนาและลูกค้าที่เป็นนักธุรกิจจากฮ่องกง
สิงคโปร์และจีน นอกจากนี้
โรงแรมยังได้แต่งตั้งพนักงานชาวสิงคโปร์ให้เป็นผู้อำนวยการฝ่ายพัฒนาธุรกิจในประเทศสิงคโปร์
เพื่อขยายตลาดและรักษาฐานลูกค้าในประเทศสิงโปร์ ซึ่งจะดำเนินต่อไปตลอดปี 2548

นอกจากนี้
การปรับปรุงโรงแรมได้ดำเนินการเสร็จเรียบร้อยแล้วตามโครงการที่วางไว้หลังจากที่ได้ดำเนินการปรับปรุงมาตลอดในช่วงสามปีที่ผ่านมา
โดยโรงแรมได้เปิดให้บริการสปาซึ่งเป็นสปาแห่งแรกของกลุ่มแชงกรี-ลา ชื่อว่า “ชี่ เดอะสปา”
เมื่อกลางปี 2547 ซึ่งเป็นสปาระดับแนวหน้าแห่งหนึ่งของประเทศไทย
ซึ่งจะช่วยเพิ่มศักยภาพในการแข่งขันให้โรงแรมมากขึ้น
และทำให้โรงแรมมีโอกาสเพิ่มจำนวนลูกค้าที่เป็นนักท่องเที่ยวชาวญี่ปุ่นและเกาหลีมากขึ้น

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น

    1.  ในสหรัฐอเมริกา มีสำนักงานขายอยู่ที่ นิวยอร์ค และลอสแองเจลิส
        ซึ่งครอบคลุมการขายทั่วสหรัฐอเมริกา

    2.  ในแคนนาดา มีสำนักงานขายอยู่ที่ โตรอนโต

    3.  ในทวีปยุโรป มีสำนักงานขายอยู่ที่ลอนดอน ซึ่งครอบคลุมการขายทุกประเทศในยุโรป
        ยกเว้นประเทศที่ใช้ภาษาเยอรมัน
        และสำนักงานขายในแฟรงคเฟิตท์ครอบคลุมการขายทุกประเทศในภาคพื้นยุโรปที่พูดภาษาเยอรมัน

    4.  ในทวีปเอเชีย มีสำนักงานขายอยู่ในประเทศญี่ปุ่น ฮ่องกง สิงคโปร์ กัวลาลัมเปอร์ และ
        ออสเตรเลีย

  2. การจำหน่ายในประเทศ บริษัทมีเจ้าหน้าที่การตลาดจำนวน 16 คน
  ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

2-3-9

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  การตลาดและการส่งเสริมการขาย

ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
โฮเต็ล เมเนจเมนท์ จำกัด (ฮ่องกง) บริษัทฯ
จะได้รับการระบุเป็นส่วนหนึ่งของกลุ่มโรงแรมแชงกรี-ลา และได้รับผลประโยชน์จากกิจกรรมต่างๆ
ซึ่งรวมถึง

  - การส่งเสริมการขายของโรงแรมกับประชาชน บริษัทท่องเที่ยว ผู้ขายทัวร์
  กลุ่มฝ่ายที่มีสิทธิพิเศษ สมาคม สายการบินและแหล่งอื่นๆ ของธุรกิจ
  ด้วยวิธีการไปเยือนเป็นการส่วนตัว โทรศัพท์ และการไปรษณีย์

  -
  เป็นตัวแทนของโรงแรมในด้านอุตสาหกรรมการท่องเที่ยวในประเทศและระหว่างประเทศที่สำคัญ
  งานมหกรรมแสดงสินค้าบริษัทและการประชุมของบริษัท

  - การประสานงาน กลยุทธด้านการตลาดของโรงแรมทั่วโลก

  - ความคืบหน้าของคำแนะนำด้านการตลาดที่เกี่ยวข้องกับตลาดแต่ละแห่ง

  - อิทธิพลของผู้ขายทัวร์กลุ่มและสายการบิน
  เพื่อโฆษณาเกี่ยวกับโรงแรมในโปรแกรมท่องเที่ยวของ ผู้ขายทัวร์กลุ่มและสายการบิน

  - การติดตามผลข่าวการขายซึ่งโรงแรมจัดให้มีขึ้น

  - การรวบรวมข่าวด้านการตลาดเพื่อให้คำติชมแก่โรงแรม

  - การเรียกร้องเชิญชวนและการปรับปรุงพัฒนาบุคคล กลุ่ม และการจองเป็นชุด

-   การเผยแพร่แจกจ่ายเอกสารเพื่อส่งเสริมการขายของโรงแรมในระหว่างการไปเสนอขาย
    และการแสดงสินค้า

-   การจัดให้มีข้อมูลข่าวสารที่ทันสมัยและมีความครอบคลุมกว้างขวางในเรื่องของพิกัดอัตราภาษี
    สิ่งอำนวยความสะดวก
    และบริการต่างๆของบริษัทให้แก่สาธารณชนและแหล่งที่มาของธุรกิจที่เป็นไปได้

  - การให้ความช่วยเหลือแก่เจ้าหน้าที่โรงแรม ผู้มาเยือนในการท่องเที่ยวดูการขาย
  ซึ่งต้องมีการวางแผนการล่วงหน้า

  - การรายงานกิจกรรมต่างๆ ที่ดำเนินการในนามของโรงแรม

2.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2-3-10

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการที่เกิดขึ้นจากการขอร้องโดยตรงจากทางโรงแรม
นอกจากนี้ยังมีค่าใช้จ่ายอื่นๆที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

  -
  ค่าภาษีศุลกากรและค่าธรรมเนียมการผ่านด่านศุลกากรและค่าไปรษณียากรสำหรับเอกสารการส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

(หน่วย : ร้อยละ)

  ------------------------ --------------- --------------- ---------------
  กลุ่มลูกค้า                  2547            2546            2545

  เอเชีย                    34.76           34.00           34.29

  ญี่ปุ่น                      12.84           13.43           20.56

  ยุโรป                     27.62           26.81           24.61

  สหรัฐอเมริกา / แคนาดา      16.73           13.90           12.78

  อื่นๆ                      8.05            11.86           7.76

  รวม                      100.00          100.00          100.00
  ------------------------ --------------- --------------- ---------------

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี